ຕຳຫລວດປາກິສຖານ ສັງຫານ ຫົວໜ້າ ກຸ່ມຫົວ​ຮຸນ​ແຮງ
ທ້າວ Ishaq ຫົວໜ້າກຸ່ມຫົວ​ຮຸນ​ແຮງ ພ້ອມ​ດ້ວຍລູກຊາຍ​ສອງ​ຄົນ ​ແລະ​ຄົນ​ອື່ນໆອີກ 11 ຄົນ ​ໄດ້​ເສຍ​ຊີວິດ ​ໃນ​ການຍິງຕໍ່ສູ້ ກັບ​ຕຳ​ຫລວດ.
ບັນດາເຈົ້າໜ້າທີ່ປາກິສຖານ ກ່າວໃນວັນພຸດມື້ນີ້ວ່າ ຕຳຫລວດ ໄດ້ສັງຫານຜູ້ນຳກຸ່ມຫົວຮຸນແຮງ ທີ່ຖືກກ່າວຫາວ່າ ຂ້າຊາວ Shi’ites ຫລາຍຮ້ອຍຄົນຕາຍ ບັນດາເຈົ້າໜ້າທີ່ ກຳລັງໄປສົ່ງ ທ້າວ Malik Ishaq ໃນຕອນເຊົ້າ ວັນພຸດມື້ນີ້ ເວລາຂະບວນລົດໄດ້ຖືກໂຈມຕີ ຈາກກຸ່ມຜູ້ຊາຍໃນ ເມືອງ Muzaffargarth ທ້າວ Ishaq ພ້ອມດ້ວຍລູກຊາຍສອງຄົນ ແລະຄົນອື່ນໆອີກ 11 ຄົນໄດ້ເສຍຊີວິດ ໃນການຍິງຕໍ່ສູ້ກັບຕຳຫລວດ ຕຳຫລວດຫົກ ຄົນໄດ້ຮັບບາດເຈັບ ທ້າວ Ishaq ເປັນຜູ້ນຳກຸ່ມ Lashkar-e-Jhangvi (LeJ) ທີ່ເປັນເຄືອຂ່າຍຂອງກຸ່ມກໍ່ ການຮ້າຍ al-Qaida ໄດ້ອ້າງເອົາຄວາມຮັບຜິດຊອບ ໃນການໂຈມຕີ ຫລາຍຄັ້ງ ຮວມ ທັງການວາງລະເບີດສອງຄັ້ງໃນເມືອງ Quetta ໃນປີ 2013 ທີ່ເຮັດໃຫ້ມີຜູ້ເສຍຊີວິດ ເກືອບ 200 ຄົນ ກະຊວງຕ່າງປະເທດສະຫະລັດ ໄດ້ລະບຸວ່າທ້າວ Ishaq ເປັນຜູ້ກໍ່ການຮ້າຍໃນໂລກເມື່ອ ປີແລ້ວນີ້ ແລະກ່າວວ່າ ກຸ່ມ LeJ ແມ່ນສຳນານດ້ານການໂຈມຕີດ້ວຍ ອາວຸດ ແລະການ ວາງລະເບີດ ແລະ “ຍອມຮັບວ່າ ຕົນເປັນຜູ້ຮັບຜິດຊອບ ໃນ ການສັງຫານຫລາຍໆຄັ້ງ ພວກຜູ້ນຳສາສະໜາ Shia ແລະກຸ່ມສັງຄົມພົນລະເຮືອນ ໃນປາກິສຖານ ”